جان کری بیلن آنجیلینا جولی افطار پروگرامیگه قتنشدی
امریکا قوشمه ایالتلری نینگ تشقی ایشلر وزیری جان کری و بیرلشگن ملتلر تشکیلاتی نینگ مهاجرلر یوکسک کمیشنرلیگی خاص نماینده سی امریکالیک مشهور صنعتکار آنجیلینا جولی دنیا قاچقینلر کونی مناسبتی بیلن اویوشتیریلگن دالس منطقه سی مسلمانلری نینگ افطار پروگرامیگه قتنشدی.
جان کری پروگرامده عملگه آشیرگن اوز صحبتیگه "اسلام علیکم" دیب، باشله دی و مسلمان دنیاسی نینگ اینگ مقدس آیینی نشانله گن لیگینی معلوم قیلیب، آلیب بارگن صحبتیده "رمضان شریف" دیب بحث ایتدی.
کری امریکاده قبول بولگن قاچقینلرنینگ اولکه نینگ خوفسیزلیگی گه قره ته تهدید عنصری ایکن لیکلری بیلن علاقه لی ادعالرنی قتیق بیر شکلده تنقید ایتیب، بیللی بیر نظارت گه توتیلیب امریکا قوشمه ایالتلریگه آلینگن مهاجرلرنینگ تهدید عنصری بولیشی نینگ ممکن ایمس ایکن لیگینی بیان ایتدی.
مذکور وزیر مسلمانلرگه قره ته نفرت سوزلری نینگ تروریست گروه لری نینگ منفعتیگه ایکن لیگینی اورغولب، امریکا قوشمه ایالتلری بیلن اسلام آره سیده توقنه شوو حادثه سی موجود ایکن کبی توشونچه موجود و بو هم ناتوغری بیر توشونچه دیر. مسلمانلرنینگ ایرکین بیر شکلده حیات کیچیریش لری اوچون باشقه بیر اولکه یوق دیر، دیدی.
آنجیلینا جولی ایسه انسانلر مساوی حقلرگه ایگه بولیب توغیلگن، بعضی بیر انسانلرنینگ ایریم انسانلرگه کوره قیمتلی ایکن لیگی توشونچه سی دموکراتیک اولکه لرگه یره شمه یدی، دیب افاده ایتدی.
مذکور پروگرامگه تورلی دینلرگه منصوب نماینده لر قتنشگن ایکن، امریکا قوشمه ایالتلری اردوسی نینگ اعضاسی مسلمان بیر عسکرنینگ آزان ایتگن لیگی توجه لرنی اوزیگه جلب قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
